wannaphong/clean_thaiwikipedia huggingface dataset:
# อินทรีหางขาว
อินทรีหางขาว หรือ อินทรีทะเลหางขาว (Etymology: Haliaeetus, New Latin for "sea-eagle". albicilla, "white-tailed", from Latin albi- "white" + cilla, "tail".) นกล่าเหยื่อขนาดใหญ่ชนิดหนึ่ง จำพวกอินทรีทะเล ในวงศ์เหยี่ยวและอินทรี (Accipitridae)

อินทรีหางขาว จัดเป็นนกที่มีขนาดใหญ่ที่สุดชนิดหนึ่งในทวีปยุโรป เมื่อโตเต็มที่อาจมีความสูงได้ถึง 1 เมตร มีดวงตาสีทอง มีถิ่นแพร่กระจายพันธุ์ในยุโรปตะวันออกเช่น เบลารุส, รัสเซีย หรือไครเมีย มีการผสมพันธุ์วางไข่ครั้งละ 2 ฟองในช่วงฤดูร้อน โดยรังจะมีขนาดใหญ่และลึก อาจมีน้ำหนักได้มากถึง 1 ตัน แขวนอยู่บนต้นไม้ใหญ่ ดังนั้นจึงอาจสุ่มเสี่ยงต่อการพังทะลายลงมา บางครั้งจะทำรังใกล้กับนกล่าเหยื่ออื่น ๆ เช่น เหยี่ยวออสเปร แต่จะไม่มีส่วนเกี่ยวข้องกัน และบางครั้งอาจมีการรบกวนซึ่งกันและกัน พ่อและแม่นกช่วยกันเลี้ยงลูก เมื่อถึงช่วงฤดูหนาว อินทรีหางขาวบางตัวจะอพยพบินไปยังสถานที่ ๆ อบอุ่นกว่า และจะกลับมาในช่วงฤดูร้อนเพื่อจะผสมพันธุ์วางไข่ ในขณะที่บางตัวเลือกที่จะอยู่ที่เดิม ซึ่งปัจจุบันยังไม่เป็นที่ทราบชัดเจนว่าเพราะอะไร 
thumb|left|รังที่วางเปล่าบนต้นไม้ที่เนเธอร์แลนด์
อาหารหลักได้แก่ ปลา อินทรีหางขาวขนาดโตเต็มที่มีความต้องการอาหารมากถึงวันละ 2 กิโลกรัม รวมถึงอาจกินซากสัตว์ตายได้ด้วย รวมถึงการล่านกด้วยกันชนิดอื่นกินเป็นอาหาร และมีพฤติกรรมการแย่งอาหารกันเองหรือแย่งชิงอาหารจากนกชนิดอื่นบนอากาศ ในช่วงฤดูหนาวที่อุณหภูมิติดลบ น้ำในแหล่งน้ำธรรมชาติต่าง ๆ แข็งเป็นน้ำแข็ง นกน้ำหลายชนิดตายลงเนื่องจากทนความหนาวเย็นไม่ได้ เช่น หงส์ แต่ด้วยร่างกายที่ใหญ่โตของอินทรีหางขาวจึงทำให้เก็บความร้อนไว้ในตัวได้มาก จึงสามารถทนกับความหนาวเย็นและผ่านพ้นช่วงเวลาดังกล่าวนี้ได้

พ่อแม่นก จะแยกจากลูกนกขณะที่ลูกนกยังไม่โตเต็มที่ แต่ก็โตพอที่จะช่วยเหลือและดูแลตัวเองได้ โดยจะผละจากรังไป เมื่อลูกนกหิวจึงจะเริ่มขยับบินและออกไปใช้ชีวิตตามลำพังด้วยตัวเอง นอกจากนี้แล้ว อินทรีหางขาวยังสามารถที่จะว่ายน้ำได้ด้วย แม้จะไม่คล่องแคล่วก็ตาม เพื่อกำจัดปรสิตที่เกาะติดตามขนSea Eagles: Bird With The Golden Eye, "Animal Planet Sunday Showcase". สารคดีทางแอนิมอลแพลนเน็ต ทางทรูวิชั่นส์: จันทร์ที่ 6 มกราคม 2556

อินทรีหางขาว อาจพบได้ในประเทศไทย โดยถือว่าเป็นนกพลัดหลงที่หาได้ยากFerguson-Lees, James; Christie, David (2005). Raptors of the World: A Field Guide (Helm Field Guides). Christopher Helm Publishers Ltd. ISBN 0713669578.
# สตอรีไลน์
สตอรีไลน์  หมายถึง การใช้เรื่องราวที่สร้างขึ้นมาดำเนินเรื่องโดยอาศัยเส้นทางการดำเนินเรื่อง เพื่อกระตุ้นให้ผู้เรียนเกิดจินตนาการ ความคิดสร้างสรรค์และมโนทัศน์ต่างๆ โดยผู้เรียนและผู้สอนร่วมกันกำหนดฉาก ตัวละคร แนวทางการดำเนินเรื่องอย่างเป็นลำดับขั้นตอน เป็นรูปแบบการจัดการเรียนการสอนที่คิดค้นขึ้นโดย สตีฟ เบลล์และแซลเลอร์ ฮาร์กเนส ซึ่งเป็นนักการศึกษาชาวสกอตแลนด์อรทัย มูลคำและสุวิทย์ มูลคำ. (2545). CHILD CENTERED: STORYLINE METHOD: การบูรณาการหลักสูตรและการเรียนการสอนโดยเน้นผู้เรียนเป็นสำคัญ เล่ม 2. กรุงเทพ : จุฬาลงกรณ์มหาวิทยาลัย. โดยเริ่มต้นจากการนำไปใช้ในระดับชั้นประถมศึกษาเป็นระดับชั้นแรกอลิศรา ชูชาติและอรรถพล อนันตวรสกุล.  การออกแบบการเรียนการสอนแบบบูรณาการด้วยรูปแบบกิจกรรม : เอกสารประกอบการสอนรายวิชาการออกแบบและการจัดการเรียนการสอน. กรุงเทพ : จุฬาลงกรณ์มหาวิทยาลัย. (อัดสำเนา) สำหรับวิธีการนี้เข้ามาในประเทศไทยเมื่อคราวสตีฟ เบลล์เดินทางมาถ่ายทอดแนวคิดนี้ ณ คณะครุศาสตร์ จุฬาลงกรณ์มหาวิทยาลัยวลัย พานิช. (2545). การสอนด้วยวิธี storyline. ในอรรถพล อนันตวรสกุล (บรรณาธิการ). การจัดกิจกรรมการเรียนการสอนด้วยวิธี Storyline. กรุงเทพ : จุฬาลงกรณ์มหาวิทยาลัย. หลักสำคัญในการจัดการเรียนการสอนในรูปแบบสตอรีไลน์คือต้องมีคำถามสำคัญ และองค์ประกอบหลักของสตอรีไลน์ 4 ประการ คือ ฉาก ตัวละคร วิถีชีวิตและเหตุการณ์สำคัญ ซึ่งวิธีการสอนนี้เปิดโอกาสให้ผู้เรียนเกิดจินตนาการ ได้ลงมือปฏิบัติจริงและมีความคิดสร้างสรรค์ และเป็นการเน้นผู้เรียนเป็นสำคัญอีกด้วย ในปัจจุบันนี้รูปแบบการสอนสตอรีไลน์แพร่หลายอยู่ในสกอตแลนด์ สหรัฐอเมริกา กลุ่มประเทศสแกนดิเนเวีย เนเธอร์แลนด์ ฮ่องกง สิงคโปร์ ลิทัวเนีย กรีซ ตุรกี โปรตุเกสและประเทศไทย
 รายการอ้างอิง
# รายชื่อทางแยกในจังหวัดอ่างทอง
รายชื่อ 
{| class="wikitable" valign="top" width="100%"
|-
! rowspan=2 width="3%"|ที่
! colspan=2 width="26%"|ชื่อทางแยก
! rowspan=2 width="9%"|ประเภท
! rowspan=2 width="19%"|ถนนที่เกี่ยวข้อง
! colspan=2 width="20%"|ท้องที่
! rowspan=2 width="10%"|พิกัดภูมิศาสตร์
! rowspan=2 width="12%"|หมายเหตุ
|-
! width="14%"|อักษรไทย
! width="12%"|อักษรโรมัน
! width="10%"|ตำบล
! width="10%"|อำเภอ
|-valign="top"
| ||ที่ดิน ||Thi Din ||สี่แยก ||
 ถนนอยุธยา-อ่างทอง
 ถนนอ่างทอง-สิงห์บุรี
 ถนนเลี่ยงเมืองอ่างทอง
||โพสะ ||เมืองอ่างทอง || ||
|-valign="top"
| ||บ้านรอ ||Ban Ro||สี่แยก ||
 ถนนอ่างทอง-สิงห์บุรี
 ถนนโพธิ์พระยา-ท่าเรือ
 ถนนเลี่ยงเมืองอ่างทอง
||โพสะ ||เมืองอ่างทอง || ||
|-valign="top"
| ||บ้านอิฐ ||Ban It ||สามแยก ||
 ถนนโพธิ์พระยา-ท่าเรือ
 ถนนเลี่ยงเมืองอ่างทอง
||บ้านอิฐ ||เมืองอ่างทอง || ||
|-valign="top"
| ||ป่างิ้ว ||Pa Ngio ||สามแยก ||
 ถนนโพธิ์พระยา-ท่าเรือ
||ป่างิ้ว ||วิเศษชัยชาญ || ||(ไม่ใช่แยกโพธิ์ทอง)
|-valign="top"
| ||ป่าโมก ||Pa Mok ||สี่แยก ||
 ถนนอยุธยา-อ่างทอง](แนวใต้-เหนือ)
 ถ.สุพรรณบุรี-ป่าโมก(แนวตะวันตก-ออก)
||บางปลากด ||ป่าโมก || ||
|-valign="top"
| ||โพธิ์ทอง ||Pho Thong ||สี่แยก ||
||อ่างแก้ว ||โพธิ์ทอง || ||
|-valign="top"
| ||เรือนจำ ||Ruean Cham ||สี่แยก ||
 ถนนโพธิ์พระยา-ท่าเรือ
 ถนนเลี่ยงเมืองอ่างทอง
||ศาลาแดง ||เมืองอ่างทอง || ||
|-valign="top"
| ||วิเศษชัยชาญ ||Wiset Chai Chan ||สี่แยก ||
 ถนนโพธิ์พระยา-ท่าเรือ(แนวตะวันตก-ออก)
||ศาลเจ้าโรงทอง ||วิเศษชัยชาญ || ||
|-valign="top"
| ||อ่างทอง ||Ang Thong ||สี่แยก ||
 ถนนโพธิ์พระยา-ท่าเรือ(แนวตะวันตก-ออก)
 ถนนอ่างทอง-สิงห์บุรี(แนวใต้-เหนือ) (แนวใต้เข้าตลาดสดเทศบาลเมืองอ่างทอง)
||ศาลาแดง ||เมืองอ่างทอง || ||
|-valign="top"|}
# สี่แยกวิเศษชัยชาญ
สี่แยกวิเศษชัยชาญ (อังกฤษ: Wiset Chai Chan Intersection)ตั้งอยู่บนจุดตัดของทางหลวงแผ่นดินหมายเลข 3454 (ชัยนาท-เสนา), ทางหลวงแผ่นดินหมายเลข 3195 (สุพรรณบุรี-อ่างทอง หรือถนนโพธิ์พระยา-ท่าเรือ) ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง มีสะพานข้ามคลองชลประทาน ลพบุรี-บางปะหัน อยู่บริเวณทางแยกด้านทิศตะวันออก ในแนวถนนสายสุพรรณบุรี-อ่างทอง
# เอวแซบียู
เอวแซบียู ดา ซิลวา ฟึไรรา (25 มกราคม ค.ศ. 1942 – 5 มกราคม ค.ศ. 2014) เป็นนักฟุตบอลชาวโปรตุเกสเชื้อสายโมซัมบิก เล่นในตำแหน่งกองหน้า ได้รับการยกย่องเป็นหนึ่งในนักฟุตบอลยอดเยี่ยมตลอดกาล ตลอดอาชีพเขาทำประตูได้ 733 ประตู จาก 745 นัดที่ลงเล่น

เขามีส่วนสำคัญที่ทำให้ฟุตบอลทีมชาติโปรตุเกสได้อันดับสามในฟุตบอลโลก 1966 โดยเป็นผู้ทำได้สูงสุด 9 ประตู ได้รับรางวัลนักฟุตบอลยอดเยี่ยมแห่งปีของทวีปยุโรปใน ค.ศ. 1965  เขาเป็นผู้เล่นคนสำคัญของสโมสรไบฟีกา โดยเล่นให้กับทีมเป็นเวลาถึง 15 ปี ทำได้ 638 ประตูจาก 614 นัดที่ลงเล่น ช่วยให้ทีมชนะเลิศปรีไมราลีกา 11 ครั้ง ชนะเลิศตาซาดึปูร์ตูกัล 5 ครั้ง ชนะเลิศยูโรเปียนคัพ 1 ครั้งจากการเข้าชิง 4 ครั้ง

เอวแซบียูได้รับฉายาว่า "เสือดำ"
# สหกิจคริสเตียนแห่งประเทศไทย
สหกิจคริสเตียนแห่งประเทศไทย  เป็นองค์การทางศาสนาคริสต์นิกายโปรเตสแตนต์ในประเทศไทย ได้ถูกต่อตั้งขึ้นเพื่อดูแลคริสตจักรโปรเตสแตนต์และทำหน้าที่เป็น “สภา” ให้กับมิชชันนารี คริสตจักรอิสระ และคริสตจักรกลุ่มต่าง ๆ  สหกิจคริสเตียนแห่งประเทศไทย ได้รับการรับรองจากกรมการศาสนา กระทรวงศึกษาธิการ เมื่อวันที่ 19 มิถุนายน พ.ศ. 2512 (ค.ศ. 1969) ให้เป็นองค์การทางศาสนาคริสต์ที่ใหญ่เป็นอันดับ 3 ของประเทศไทย โดยมีศาสนาจารย์สุข พงศ์น้อย เป็นประธานสหกิจคริสเตียนแห่งประเทศไทยคนแรก ซึ่งมีองค์การต่าง ๆ ในสังกัดดังนี้ 

1. องค์การพระกิตติคุณสมบูรณ์ในประเทศไทย (พสท.)

2. องค์กรคริสตจักรสัมพันธ์ในประเทศไทย (คจส.)

 วัตถุประสงค์หลัก 

 เพื่อส่งเสริมการประสานงานและความร่วมมือกัน 
 ส่งเสริมการเผยแพร่ข่าวประเสริฐของพระเยซูคริสต์ 
 ส่งเสริมการเจริญฝ่ายจิตวิญญาณของคริสเตียน
 ส่งเสริมการผลิตและการใช้สื่อสารมวลชนของคริสเตียน
 ส่งเสริมการสังคมสงเคราะห์และสาธารณประโยชน์

  แหล่งข้อมูลอื่น 
สหกิจคริสเตียนแห่งประเทศไทย
ข้อมูลคริสตจักรโปรเตสแตนต์ทั้งหมดในประเทศไทย (ภาษาไทย)
ข้อมูลคริสตจักรโปรเตสแตนต์ทั้งหมดในประเทศไทย (ภาษาอังกฤษ)
# นิวต์จระเข้
นิวต์จระเข้ หรือ นิวต์ตะปุ่มตะป่ำ  เป็นสกุลของสัตว์สะเทินน้ำสะเทินบกจำพวกซาลาแมนเดอร์สกุลหนึ่ง ใช้ชื่อสกุลว่า Tylototriton 

จัดเป็นนิวต์หรือซาลาแมนเดอร์ขนาดเล็ก ปัจจุบันพบทั้งหมด 14 ชนิด โดยเชื่อว่ายังมีอีกหลายชนิดที่ยังไม่ได้มีการค้นพบ และในบางชนิดก็อาจเป็นชนิดเดียวกัน พบกระจายพันธุ์ตามแนวเทือกเขาหิมาลัย ตั้งแต่ภาคตะวันออกเฉียงเหนือของอินเดียและพม่า ไปจนถึงพม่าสู่ภาคเหนือของไทย, ลาว, เวียดนาม และทางตอนใต้ของจีน

การจำแนก
นิวต์ตะปุ่มตะป่ำดำ (Tylototriton asperrimus)
Tylototriton broadoridgus
Tylototriton dabienicus
นิวต์ตะปุ่มตะป่ำไหหลำ (Tylototriton hainanensis)
นิวต์ตะปุ่มตะป่ำหางแดง (Tylototriton kweichowensis)
นิวต์ตะปุ่มตะป่ำลาว (Tylototriton notialis)
นิวต์จระเข้เสฉวนใต้ (Tylototriton pseudoverrucosus)
นิวต์จักรพรรดิ (Tylototriton shanjing) — เป็นไปได้อาจเป็นชื่อพ้องของ T. verrucosus
นิวต์ตะปุ่มตะป่ำต้าเหลียง (Tylototriton taliangensis)
กะท่าง (Tylototriton verrucosus)
นิวต์จระเข้เวียดนาม (Tylototriton vietnamensis)
นิวต์ตะปุ่มตะป่ำเหวียนเสียน (Tylototriton wenxianensis)
นิวต์ตะปุ่มตะป่ำเทียนหนาน (Tylototriton yangi)
นิวต์ตะปุ่มตะป่ำซิกเลอร์ (Tylotriton ziegleri)
# ปปัญจสูทนี
ปปัญจสูทนี คือ คัมภีร์อรรถกถาที่อธิบายความในมัชฌิมนิกายแห่งพระสุตตันตปิฎก พระพุทธโฆสะเป็นผู้เรียบเรียงขึ้นจากอรรถกถาภาษาสิงหฬ เมื่อราว พ.ศ. 1000พระพรหมคุณาภรณ์ หน้า 200 โดยอาศัยอรรกถาเก่าภาษาสิงหลที่แปลมาจากภาษมคธหรือภาษาบาลีมาแต่เดิม แต่ต่อมาต้นฉบับสูญหายไปพระพุทธโฆษาจารย์จึงเดินทางไปยังลังกาทวีปเพื่อแปลอรรกถาเหล่านี้กลับคืนเป็นภาษาบาลีอีกครั้ง ทั้งนี้ ชื่อคัมภีร์ "ปปัญจสูทนี" มีหมายความว่า การไขความกระจ่างแก่อุปสรรคแก่ความก้าวหน้าทางจิตดู "papanca" ใน palikanon.comJayarava Attwood. (2012)

 ที่มา  
พระพุทธโฆษาจารย์ หรือพระพุทธโฆสะ ได้รจนาคัมภีร์นี้ขึ้นตามคำอาราธนาของพระพุทธมิตตะเถระBimala Charan Law. (1923). หน้า 79 เริ่มต้นคัมภีร์ พระพุทธโฆษาจารย์ได้เกริ่นถึงที่มาที่ไปของการรจนาปปัญจสูทนี กล่าวคือ เป็นการแปลจากอรรถกาเดิมที่พระอรหันต์ผู้เชี่ยวชาญ 500 องค์สังคายนาเป็นภาษามคธ หรือภาษาบาลีไว้ตอนปฐมสังคายนา รวมถึงที่พระสังคีติกาจารย์ทั้งหลายสังคายนาเพิ่มเติมในเวลาต่อมา เพื่อเนื้อความแห่งพระสูตร มัชฌิมนิกาย ต่อมาพระมหินทเถระได้นำอรรถกถาเหล่านี้มาเผยแผ่ที่ลังกาทวีป แล้วแปลเป็นภาษาสิงหล เพื่อยังประโยชน์แก่ชาวลังกา ในเวลาต่อมาอรรถกาเดิมในภาษามคธสูญหายไป พระพุทธโฆษาจารย์จึงเดินทางมาลังกาเพื่อแปลอรรถกาต่าง ๆ รวมถึงอรรถกถาที่อธิบายมัชฌิมนิกาย กลับเป็นภาษาบาลีอีกครั้ง นอกจากนี้ ในการแปลครั้งนี้ พระพุทธโฆษาจารย์ยังประกาศว่า อรรถกาเนื้อความมีความสอดคล้องกับคำสอนของพระเถระคณะวัดมหาวิหาร ซึ่งรักษาคำสอนตามแนวทางพุทธศาสนาฝ่ายเถรวาทไว้อย่างครบถ้วนพระไตรปิฎกมหามกุฏราชวิทยาลัย. ปปัญจสูทนี. อรรถกถา พระสุตตันตปิฎก มัชฌิมนิกาย หน้า 16 - 17

 เนื้อหา  
ปปัญจสูทนี มีลักษณะเดียวกับคัมภีร์อรรถกถาอื่น ๆ กล่าวคือ ผู้รจนา จะกล่าวถึงเบื้องหลังที่มีการแสดงพระสูตรนั้น มีการอธิบายคำศัพท์สำคัญในพระสูตร และมีการอธิบายเพิ่มเติม ซึ่งรายละเอียดของข้อธรรมซึ่งองค์สมเด็จพระสัมมาสัมพุทธเจ้าทรงแสดงในพระสูตรนั้น ๆ  โดยในที่นี้จะมีการแบ่งเนื้อหาโดยสรุปของปปัญจสูทนี ตามลักษณะการแบ่งหมวดหมู่ของมัชฌิมนิกาย ดังนี้ 

ปปัญจสูทนี อรรถกามัชฌิมนิกาย หมวดมูลปัณณาสก์
อรรถกถามูลปริยายวรรค (10 สูตร)
อรรถกถาสีหนาทวรรค (10 สูตร)
อรรถกถาโอปัมมวรรค (10 สูตร)
อรรถกถามหายมกวรรค (10 สูตร)
อรรถกถาจูฬยมกวรรค (10 สูตร)
ปปัญจสูทนี อรรถกามัชฌิมนิกาย หมวดมัชฌิมปัณณาสก์
อรรถกถาคหปติวรรค (10 สูตร)
อรรถกถาภิกขุวรรค (10 สูตร)
อรรถกถาปริพพาชกวรรค (10 สูตร)
อรรถกถาราชวรรค (10 สูตร)
อรรถกถาพราหมณวรรค (10 สูตร)
ปปัญจสูทนี อรรถกามัชฌิมนิกาย หมวดอุปริปัณณาสก์
อรรถกถาเทวทหวรรค (10 สูตร)
อรรถกถาอนุปทวรรค (10 สูตร)
อรรถกถาสุญญตวรรค (10 สูตร)
อรรถกถาวิภังควรรค (10 สูตร)
อรรถกถาสฬายตนวรรค (10 สูตร)
# Bauhinia tarapotensis
Bauhinia tarapotensis  เป็นพืชในสกุลชงโค วงศ์ถั่ว กระจายพันธุ์ในประเทศบราซิล เปรู โคลัมเบีย เอกวาดอร์ และโบลิเวีย เป็นพืชสมุนไพรที่มีฤทธิ์ต้านอนุมูลอิสระ ใช้รักษาอาการอักเสบในประเทศเอกวาดอร์ มีฤทธิ์ลดอาการบวมน้ำในหูของหนูทดลองที่ถูกชักนำด้วยน้ำมันจากพืชสกุลเปล้า
# มูลปริยายสูตร
มูลปริยายสูตร คือ พระสูตรว่าด้วยเรื่องราวอันเป็นมูลแห่งธรรมทั้งปวง เป็นพระสูตรแรกในหมวดย่อย หรือวรรคที่ชื่อมูลปริยายวรรค หมวดใหญ่มูลปัณณาสก์ ของมัชฌิมนิกาย ในสุตตันตปิฎก ทั้งนี้ อรรถกถา หรือคัมภีร์ที่อธิบายเนื้อความของมูลปริยายสูตร คือคัมภีร์ปปัญจสูทนี ของพระพุทธโฆสะ

 ที่มา  
พระโคตมพุทธเจ้าทรงแสดงพระสูตรนี้ ณ โคนไม้พญารัง หรือไม้สาละ ในป่าสุภควัน เขตเมืองอุกกัฏฐา เพื่อที่จะแสดงธรรมแก่บรรดาภิกษุทั้งหลาย ถึงเรื่องราวอันเป็นมูลแห่งธรรมทั้งปวง หรือ สัพพธัมมมูลปริยาย ซึ่งเมืองอุกกัฏฐา เป็นเมืองขนาดเล็กตั้งอยู่ในแคว้นโกสล ในปปัญจสูทนี อรรถกถามัชฌิมนิกาย ให้อรรถาธิบายว่า อุกกัฏฐา ได้นามเช่นนั้น เพราะชาวเมืองพากันชูคบเพลิงด้วยหวังว่า จะไม่พลาดซึ่งวันมงคล และฤกษ์งามยามดี ส่วนป่าสุภควัน หรือป่าอันสง่างาม เป็นป่าที่เกิดขึ้นเองตามธรรมชาติ ที่ได้ชื่อเช่นนั้น เพราะป่าแห่งนี้มีสิ่งที่พึงประสงค์อันสวยงาม ผู้คนทั้งหลายจึงพากันนำอาหารเครื่องดื่มไปดื่มกินเที่ยวเล่นสนุกสนานอยู่ในป่านั้นนั่นแลตลอดทั้งวัน อีกทั้งยังพากันตั้งความปรารถนาถึงสิ่งที่ดี ในป่าแห่งนั้น พระไตรปิฎกมหามกุฏราชวิทยาลัย. ปปัญจสูทนี. หน้า 34 - 35

 เนื้อหา  
พระผู้มีพระภาคทรงแสดงเรื่องราวอันเป็นมูลแห่งธรรมทั้งปวง (สัพพธัมมมูลปริยาย) มีใจความสำคัญแบ่งออกเป็น 8 ส่วน หรือ 8 นัย เนื่องด้วยปุถุชน หรือ คนที่ยังหนาไปด้วยกิเลส มีจำนวน 1 นัย เนื่องด้วยเสขะ หรือพระอริยบุคคลผู้ยังศึกษา หมายถึง พระโสดาบัน พระสกทาคามี และพระอนาคามี มีจำนวน 1 นัย เนื่องด้วยพระขีณาสพ หรือ พระอรหันต์ ผู้สิ้นอาสวะคือกิเลสที่ดองสันดานมีจำนวน 4 นัย เนื่องด้วยพระศาสดา 2 นัย. ทั้งนี้ เพื่อกล่าวโดยรวบรัดถึงบุคคลผู้เกี่ยวข้องแท้ ๆ แล้วมี เพียง 4 ประเภท สุชีพ ปุญญานุภาพ. (2550) หน้า 205 มัชฌิมนิกาย มูลปัณณาสก์ เล่ม 1 ภาค 1, มูลปริยายสูตร หน้า 1 - 15 

พระผู้มีพระภาคทรงเอ่ยถึงบุคคลระดับชั้นต่าง ๆ แล้วยกมูลแห่งธรรมต่างๆ ไล่ไปตามลำดับดังนี้ คือ ธาตุดิน, ธาตุน้ำ, ธาตุไฟ, ธาตุลม, สัตว์, เทวดา, มาร, พระพรหม, อาภัสสรพรหม, สุภกิณพรหม, เวหัปผลพรหม, อสัญญีสัตว์, อากาสานัญจายตนพรหม, วิญญาณัญจายตนพรหม, เนวสัญญานาสัญญายตนพรหม, รูปที่ตนเห็น, เสียงที่ตนฟัง, อารมณ์ที่ตนทราบ, วิญญาณที่ตนรู้แจ้ง, ความที่สักกายะเป็นอันเดียวกัน, ความที่สักกายะต่างกัน และสักกายะทั้งปวง แล้วทรงชี้แจงว่า บุคคลต่างๆ กำหนดรู้และปล่อยวางมูลธรรมต่างๆ ในลักษณะใดบ้าง มีดังนี้ มัชฌิมนิกาย มูลปัณณาสก์ เล่ม 1 ภาค 1, มูลปริยายสูตร หน้า 1 - 15 

1. ปุถุชนผู้มิได้สดับ ย่อมรู้ตามความจำ (สญฺชานาติ) ถึงสิ่งต่าง ๆ แล้วยึดถือว่าเป็นของเราเพราะไม่ได้กำหนดรู้ตามเป็นจริงซึ่งสิ่งนั้นๆ นี้เป็นกำหนดภูมิปุถุชนนัยที่ 1

2. ภิกษุผู้เป็นเสขะ รู้ยิ่งด้วยปัญญา (อภิชานาติ) ซึ่งสิ่งต่างๆ เพลาๆ การยึดถือว่าเป็นของเราลง เพราะสิ่งนั้น ๆ พระเสขะควรกำหนดรู้ได้. นี้เป็นกำหนดภูมิพระเสขะนัยที่ 2

3. ภิกษุผู้เป็นพระอรหันต์ขีณาสพ รู้ยิ่งด้วยปัญญาซึ่งสิ่งต่างๆ ย่อมไม่ถือว่าเป็นของเรา  เพราะ 1. ได้กำหนดสิ่งนั้นๆ แล้ว และ 2. เพราะสิ้นราคะความกำหนัดยินดี 3. เพราะความสิ้นโทสะความคิดประทุษร้าย และ 4. เพราะสิ้นโมหะความหลง นี้เป็นกำหนดภูมิพระขีณาสพนัยที่ 3, 4, 5 และ 6

4. พระศาสดา รู้ยิ่งด้วยปัญญาซึ่งสิ่งต่าง ๆ ไม่ยึดถือว่าเป็นของเรา เพราะ 1. ได้กำหนดรู้ในสิ่งนั้นๆ แล้ว 2. เพราะสิ้นตัญหาด้วยประการทั้งปวง ตรัสรู้อนุตตรสัมมาสัมโพธิญาณแล้ว นี้เป็นกำหนดภูมิพระศาสดานัยที่ 7 และ 8  สุชีพ ปุญญานุภาพ. (2550) หน้า 205 มัชฌิมนิกาย มูลปัณณาสก์ เล่ม 1 ภาค 1, มูลปริยายสูตร หน้า 1 - 15
# ศิริจันทร์ ทองประเสริฐ
ศาสตราจารย์กิตติคุณ ศิริจันทร์ ทองประเสริฐ หรือ ดร.ศิริจันทร์ ทองประเสริฐ เกิด 19 พฤศจิกายน พ.ศ. 2493 ถึงแก่อนิจกรรม 27 ธันวาคม พ.ศ. 2556 เป็นผู้ทรงคุณวุฒิด้านวิศวกรรมอุตสาหการ สำเร็จการศึกษาดุษฐีบัณฑิต สาขาวิศวกรรมอุตสาหการ จาก Texus Tech University ประเทศสหรัฐอเมริกา  เป็นอาจารย์ภาควิชาวิศวกรรมอุตสาหการ คณะวิศวกรรมศาสตร์ จุฬาลงกรณ์มหาวิทยาลัย มีผลงานการแต่งและเรียบเรียงตำราที่เป็นประโยชน์อย่างมากต่อวงการ วิศวกรรมอุตสาหการ 

 ผลงาน 
ได้รับรางวัลผลงานวิจัยดีเด่นเงินทุนวิจัยรัชดาภิเษกสมโภช พ.ศ. 2527
ได้รับรางวัลวิศวกรดีเด่นสาขาวิศวกรรมอุตสาหการ จากวิศวกรรมสถานแห่งประเทศไทย พ.ศ. 2546 
ได้รับเลือกให้เป็นศิษย์เก่าดีเด่นของโรงเรียนเซนต์ฟรังซีสซาเวียร์คอนแวนต์ 

 ประวัติการทำงาน 
อาจารย์ภาควิชาวิศวกรรมอุตสาหการ จุฬาลงกรณ์มหาวิทยาลัย
เลขาธิการข่ายงานวิศวกรรมอุตสหการ
อนุกรรมการวิชาการสาขาอุตสาหกรรมเกษตร กระทรวงวิทยาศาสตร์และเทคโนโลยี
กรรมการบริหารสำนักรับรองคุณภาพ สถาบันวิจัยวิทยาศาสตร์และเทคโนโลยีแห่งประเทศไทย
อนุกรรมการสนับสนุนงานวิจัยร่วมภาครัฐและเอกชนในเชิงพาณิชย์ สำนักงานคณะกรรมการการอุดมศึกษา 
กรรมการสภาสถาบันเทคโนโลยีไทย-ญี่ปุ่น
ที่ปรึกษาสถาบันส่งเสริมขีดความสามารถของมนุษย์ สภาอุตสาหกรรมแห่งประเทศไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๗, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒๔, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๕ ตอนที่ ๒ ข หน้า ๗๒๑, ๑๘ มกราคม ๒๕๔๑
# วิลาศ น้อมเจริญ
พันจ่าอากาศตรี วิลาศ น้อมเจริญ (ชื่อเล่น: ลาศ; 14 กรกฎาคม พ.ศ. 2505 – 7 มกราคม พ.ศ. 2557)วงการบอลไทยเศร้า! วิลาศ น้อมเจริญ เสียชีวิตด้วยโรคมะเร็ง : SMMOnline เป็นอดีตผู้รักษาประตูฟุตบอลทีมชาติไทย และเคยเป็นผู้ฝึกสอนผู้รักษาประตูให้แก่ สโมสรราชประชา, สโมสรฟุตบอลจังหวัดตราด และ ฟุตบอลหญิงทีมชาติไทย รวมถึงเคยทำหน้าที่เป็นผู้รักษาประตูให้แก่ สโมสรฟุตบอลการท่าเรือไทย อยู่หลายทศวรรษเศร้า! ′วิลาศ น้อมเจริญ′ อดีตประตูทีมชาติเสียชีวิตด้วยโรคมะเร็ง

 ประวัติ 
วิลาศ น้อมเจริญ เป็นชาวจังหวัดฉะเชิงเทรา เกิดวันที่ 14 กรกฎาคม พ.ศ. 2505 ซึ่งก่อนจะมาเล่นฟุตบอลนั้น วิลาศเคยเป็นนักวอลเลย์บอลมาก่อนอำลา "เฮียเสือ", "ตะลุย ฟุตบอลโลก" โดย บี บางปะกง. ไทยรัฐ. ปีที่ 65 ฉบับที่ 20442. วันพฤหัสบดีที่ 9 มกราคม พ.ศ. 2557. ISSN 1686-4921. หน้า 23 เริ่มมีชื่อเสียงเมื่อครั้งที่แข่งกีฬาแห่งชาติให้แก่จังหวัดตราด กระทั่งได้ติดทีมชาติชุดใหญ่ และในช่วงประมาณ พ.ศ. 2531 ได้ร่วมทำหน้าที่ให้แก่สโมสรฟุตบอลการท่าเรือไทย

วิลาศ เคยร่วมกับฟุตซอลทีมชาติไทยเข้าแข่งฟุตซอลชิงแชมป์โลก 2000 ที่ประเทศกัวเตมาลา ตลอดจนเคยร่วมสร้างผลงานให้แก่ฟุตบอลชายหาดทีมชาติไทยในการคว้าอันดับ 4 ของการแข่งขันฟุตบอลชายหาดชิงแชมป์โลก 2002 ที่ริโอเดอจาเนโร ประเทศบราซิล

วันที่ 7 มกราคม พ.ศ. 2557 วิลาศเสียชีวิตด้วยโรคมะเร็ง ที่โรงพยาบาลศิริราชลูกหนังไทยเศร้า!วิลาศ น้อมเจริญอดีตประตูสิ้นแล้ว

ด้านชีวิตส่วนตัว วิลาศมีภรรยาชื่อ สุภาวดี วิเชียรสรรค์ และมีลูกชาย 1 คน

 เกียรติประวัติ 
 บุคคล: รางวัลผู้รักษาประตูยอดเยี่ยมของโลก - ฟุตบอลชายหาดชิงแชมป์โลก 2002 ที่ริโอเดอจาเนโร ประเทศบราซิล
 ทีม: อันดับ 4 - ฟุตบอลชายหาดชิงแชมป์โลก 2002 ที่ริโอเดอจาเนโร ประเทศบราซิล
# โกงกางหูช้าง
โกงกางหูช้าง  เป็นไม้ยืนต้นในวงศ์ Rubiaceae เป็นไม้ผลัดใบ ต้นแก่มีรอยแยกเป็นรอยตื้นๆ ตามความยาวของลำต้น เปลือกของกิ่งอ่อนล่อนออกได้ ใบเดี่ยว รูปใบเกือบกลม ใบเรียบ สีเขียวเข้ม ด้านหลังใบสีจางกว่า และมีขนเล็กน้อย ดอกช่อแบบกระจุก กลีบดอกสีขาวเชื่อมกันเป็นหลอด ผลเดี่ยว ทรงกลม ผลแห้ง เนื้อเป็นเส้นใยมีหลายเมล็ด ผลอ่อนสีเขียวมีจุดเข้มกระจายทั่วไป เป็นพืชทนเค็ม ใช้เป็นไม้ประดับได้
# กาแฟใบใหญ่
กาแฟใบใหญ่ หรือ กาแฟไลเบริกา  เป็นพืชในสกุลกาแฟ วงศ์เข็ม เป็นไม้พุ่มหรือไม้ยืนต้นไม่ผลัดใบ กิ่งเกลี้ยง ใบออกตรงข้าม มีหูใบระหว่างก้านใบ ออกดอกเป็นกลุ่มตามซอกใบ กลีบเลี้ยงเป็นหลอด กลีบดอกบิดเวียนไปทางซ้าย สีขาว ผลมีเมล็ดเดียว แข็ง สีเหลืองหรือสีแดง

กาแฟใบใหญ่เป็นพืชพื้นเมืองในแอฟริกา ปลูกเป็นการค้าที่อเมริกาใต้และแอฟริกา นำมาปลูกที่อินเดียเมื่อ พ.ศ. 2415 และที่อินโดนีเซียเมื่อ พ.ศ. 2418 แต่ต่อมาเปลี่ยนไปปลูกกาแฟโรบัสตามากขึ้น ในเอเชียยังปลูกอยู่ที่ศรีลังกา อินเดีย ไทย เวียดนาม ไต้หวัน และติมอร์เป็นบางพื้นที่ ปลูกมากในมาเลเซียและฟิลิปปินส์ เมล็ดเมื่อนำมาชงเป็นกาแฟจะขมมากกว่ากาแฟอะแรบิกาและกาแฟโรบัสตา ซึ่งเป็นที่นิยมในซาบะฮ์ (มาเลเซีย) และแอฟริกา ผลผลิตของกาแฟชนิดนี้คิดเป็นร้อยละ 1 ของกาแฟทั้งโลก แต่เป็นผลผลิตที่สำคัญของมาเลเซีย โดยปลูกมากที่เซอลาโงร์ ยะโฮร์ มะละกา เประ และซาบะฮ์ เมล็ดกาแฟพันธุ์นี้มีกาเฟอีนประมาณร้อยละ 0.5–1.8
# หน่วยงานเพื่อการพัฒนาระหว่างประเทศสหรัฐ
หน่วยงานเพื่อการพัฒนาระหว่างประเทศสหรัฐ หรือยูเอสเอด (เป็นหน่วยงานอิสระของรัฐบาลกลางสหรัฐ ซึ่งรับผิดชอบต่อการให้การสนับสนุนระหว่างประเทศพลเรือนและความช่วยเหลือด้านการพัฒนาเป็นหลัก ยูเอสเอดเป็นหน่วยงานช่วยเหลืออย่างเป็นทางการที่ใหญ่ที่สุดแห่งหนึ่งของโลก โดยมีงบประมาณกว่า 27,000 ล้านดอลลาร์สหรัฐ และคิดเป็นกว่ากึ่งหนึ่งของความช่วยเหลือระหว่างประเทศของสหรัฐทั้งหมด ซึ่งสูงสุดในโลกในแง่ดอลลาร์สัมบูรณ์

รัฐสภาผ่านรัฐบัญญัติความช่วยเหลือต่างประเทศเมื่อวันที่ 4 กันยายน 1961 ซึ่งจัดระเบียบโครงการช่วยเหลือต่างประเทศของสหรัฐใหม่และกำหนดให้ตั้งหน่วยงานเพื่อให้ความช่วยเหลือทางเศรษฐกิจ ต่อมามีการก่อตั้งยูเอสเอดตามคำสั่งฝ่ายบริหารของประธานาธิบดีจอห์น เอฟ. เคนเนดี ซึ่งมุ่งรวมองค์การและโครงการความช่วยเหลือต่างประเทศที่มีอยู่จำนวนมากให้รวมอยู่ภายในหน่วยงานเดียว ยูเอสเอดเป็นองค์การความช่วยเหลือต่างประเทศแห่งแรกของสหรัฐซึ่งมีความมุ่งหมายหลักเพื่อการพัฒนาสังคมและเศรษฐกิจระยะยาว

โครงการของยูเอสเอดได้รับอนุมัติจากรัฐสภาในรัฐบัญญัติความช่วยเหลือต่างประเทศ ซึ่งรัฐสภาส่งเพิ่มเติมผ่านคำสั่งในรัฐบัญญัติจัดสรรงบประมาณประจำปีและกฎหมายอื่น ยูเอสเอดเป็นองค์ประกอบอย่างเป็นทางการอย่างหนึ่งของนโยบายต่างประเทศของสหรัฐ จึงดำเนินการภายใต้การชี้แนะของประธานาธิบดี รัฐมนตรีว่าการกระทรวงการต่างประเทศและสภาความมั่นคงแห่งชาติ ยูเอสเอดมีพันธกิจในกว่า 100 ประเทศ ซึ่งส่วนใหญ่ในทวีปแอฟริกา เอเชีย ละตินอเมริกา ตะวันออกกลางและยุโรปตะวันออก
# กีฬาฮอกกี้ในซีเกมส์ 2013
ฮอกกี้ในซีเกมส์ 2013 ได้รับการจัดขึ้นเป็นระยะเวลากว่าเก้าวันเริ่มต้นในวันที่ 13 ธันวาคม และสิ้นสุดในการชิงเหรียญในวันที่ 20 และ 21 ธันวาคม 2013  โดยการแข่งขันทั้งหมดจัดขึ้นที่ สนามฮอกกี้เต็งพยู ย่างกุ้ง

สรุปเหรียญการแข่งขัน
ตารางเหรียญ
1 มาเลเซีย 2  0  0  22 ไทย 0  1  0  12 สิงคโปร์ 0  1  0  14 พม่า 0  0  2  2 สรุปเหรียญรวม  2  2  2  2

ทีมที่เข้าร่วม
ชาย หญิง สิงคโปร์
 มาเลเซีย
 พม่า
 ไทย
 เวียดนาม อินโดนีเซีย
 มาเลเซีย
 พม่า
 ไทย
 สิงคโปร์
 กัมพูชา

ประเภททีมชาย
เวลาทั้งหมดเป็น เวลาพม่า – UTC+6:30.

รอบแบ่งกลุ่ม
ความหมายของสัญลักษณ์สีแชมป์กลุ่มและรองแชมป์กลุ่มจะได้ผ่านเข้ารอบในรอบชิงเหรียญทองอันดับที่สามและอันดับที่ 4 จะได้ผ่านเข้ารอบชิงเหรียญทองแดง

ตารางคะแนนทีมชาย
{|
|-
|
ทีม มาเลเซีย4400430+4312 สิงคโปร์4301207+139 ไทย42021222–106 พม่า41031016–63 เวียดนาม4004141–400

สรุปตารางเหรียญหลังจบรอบสุดท้าย
อันดับทีม มาเลเซีย สิงคโปร์ พม่า4 ไทย5 เวียดนาม

ประเภททีมหญิง
เวลาทั้งหมดเป็น เวลาพม่า – UTC+6:30.

รอบแบ่งกลุ่ม
ความหมายของสัญลักษณ์สีแชมป์กลุ่มและรองแชมป์กลุ่ม จะผ่านเข้ารอบชิงเหรียญทองอันดับที่สามและอันดับที่สี่ จะผ่านเข้ารอบชิงเหรียญทองแดงอันดับที่ห้าและอันดับที่หก จะผ่านเข้ารอบชิงอันดับที่ห้า

ตารางคะแนนทีมหญิง
{|
|-
|
ทีม มาเลเซีย5500661+6515 ไทย5311338+2510 สิงคโปร์53022314+99 พม่า521298+17 อินโดนีเซีย5104161603 กัมพูชา50050100–1000

สรุปตารางเหรียญหลังจบรอบสุดท้าย
อันดับทีม มาเลเซีย ไทย พม่า4 สิงคโปร์5 อินโดนีเซีย6 กัมพูชา
# ธรรมทายาทสูตร
ธรรมทายาทสูตร หรือ ธัมมทายาทสูตร เป็นพระสูตรในพระสุตตันตปิฎก หมวดมัชฌิมนิกาย หมวดมูลปัณณาสก์ อยู่ในวรรคคือ มูลปริยายวรรค  สมเด็จพระสัมมาสัมพุทธเจ้าทรงแสดงพระสูตรนี้ แก่พระภิกษุทั้งหลาย ณ วัดเชตวันมหาวิหาร ที่สร้างโดยท่านอนาถบิณฑิกเศรษฐีในนครสาวัตถี โดยสมเด็จพระบรมศาสนาทรงสั่งสอนด้วยความเอ็นดู ให้ภิกษุทั้งหลายเป็นธรรมทายาทของพระองค์ อย่าได้เป็นอามิสทายาทของพระองค์ จากนั้น พระสารีบุตร อัครสาวกได้แสดงธรรมต่อถึงหนทางในการปฏิบัติธรรม เพื่อยังให้เกิดความสงัดขึ้นแก่ตน และอริยมรรคมีองค์ 8 อันเป็นหนทางแห่งการดับทุกข์ มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 202 - 210 

 ที่มา 
ปปัญจสูทนี อรรถกถามัชฌิมนิกาย ได้พรรณนาเหตุเกิดขึ้นของพระสูตรนี้ว่า มหาชนได้ถวายสักการะลาภสักการะเป็นอันมากเแก่พระพุทธองค์  อันเป็นอานิสงส์ที่พระศาสดาได้ทรงสั่งสมทานบารมี ให้บริบูรณ์แล้ว ตั้ง 4 อสงไขย บรรดาพระภิกษุทั้งหลายก็พลอยได้รับลาภสักการะนั้นด้วย พระไตรปิฎกมหามกุฏราชวิทยาลัย. ปปัญจสูทนี อรรถกถามัชฌิมนิกาย, ธรรมทายาทสูตร หน้า 211 

อย่างไรก็ตาม เมื่อภิกษุบางประเภทได้รับอานิสงส์จากการที่มหาชนถวายสักการะพระศาสดา จนกลายเป็นผู้ติดในปัจจัย แต่โดยที่พระตถาคตไม่สามารถจะบัญญัติสิกขาบท ห้ามว่าปัจจัยเป็นของไม่สมควร จึงทรงแสดงธรรมทายาทปฏิปทา ซึ่งจักเป็นเหมือนการบัญญัติสิกขาบทแห่งกุลบุตรทั้งหลายผู้ใคร่ต่อการศึกษา พระไตรปิฎกมหามกุฏราชวิทยาลัย. ปปัญจสูทนี อรรถกถามัชฌิมนิกาย, ธรรมทายาทสูตร หน้า 213 

โดยตรัสยกตัวอย่างว่า พระองค์ฉันพระกระยาหารเหลือ ภิกษุ 2 รูปหิวเป็นกำลังมาเฝ้าพระองค์ก็ทรงอนุญาตว่า ถ้าจะฉันก็ฉันได้ ถ้าไม่ฉันก็จะทรงเททิ้ง พระภิกษุรูปหนึ่งทนหิว ไม่ฉัน ด้วยระลึกถึงพระพุทธพจน์ที่ให้รับมรดกธรรม ไม่รับมรดกอามิส แต่อีกรูปหนึ่งฉันอาหารที่เหลือนั้น พระบรมศาสดาจึงตรัสว่า ทรงสรรเสริญภิกษุที่ยอมหิวมากกว่า สุชีพ ปุญญานุภาพ. (2550) หน้า 206 - 207

 เนื้อความโดยย่อ  
สมเด็จพระสัมมาสัมพุทธเจ้า ทรงตรัสแก่ภิกษุทั้งหลายว่า "ดูก่อนภิกษุทั้งหลาย เธอทั้งหลายจงเป็นธรรมทายาท อย่าเป็นอามิสทายาท ของเราตถาคตเลย" มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 202  จากนั้น พระสารีบุตรได้แจกแจงต่อจากพระศาสดาว่า  ภิกษุผู้เป็นอามิสทายาท ย่อมถูกตำหนิด้วยเหตุ 3 ประการ คือ 1. ไม่ศึกษาความสงัดตามพระศาสดา 2. ไม่ละธรรมที่พระศาสดาตรัสให้ละ 3. มักมาก ย่อหย่อน ตกอยู่ในอำนาจนิวรณ์ 5 มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 206 ภิกษุผู้เป็นธรรมทายาทของพระศาสดา ได้รับสรรเสริญ 3 ประการ คือ 1. ศึกษาความสงัด ตามพระศาสดา 2. ละธรรมที่พระศาสดาตรัสให้ละ 3. ไม่มักมากในลาภ ไม่เป็นผู้ย่อหย่อน ไม่ตกอยู่ในอำนาจนิวรณ์ 5 (ธรรมทายาทสูตร) 17/207/14 มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 207 ธรรมอันลามกได้แก่ โลภะ โทสะ ผูกโกรธ ริษยา ตระหนี่ มายาโอ้อวด หัวดื้อ แข่งดี ถือตัว ดูหมิ่น มัวเมา เลินเล่อ ภิกษุอาศัยข้อปฏิบัติอันเป็นทางสายกลาง คือ อริยมรรคมีองค์ 8 เพื่อละธรรมอันลามกเหล่านั้น มัชฌิมนิกาย มูลปัณณาสก์ เล่ม 1 ภาค 1, ธรรมทายาทสูตร หน้า 209